Euroopan parlamentin ja neuvoston asetuksen (EU) N:o 1308/2013 97 artiklan 3 kohdassa tarkoitetun, erään viinialan nimityksen eritelmään tehtävän unionin muutoksen hyväksymistä koskevan hakemuksen julkaiseminen

(2021/C 83/09)

Tämä julkaiseminen antaa oikeuden vastustaa hakemusta Euroopan parlamentin ja neuvoston asetuksen (EU) N:o 1308/2013 (1) 98 artiklassa tarkoitetulla tavalla kahden kuukauden kuluessa tästä julkaisemisesta.

HAKEMUS TUOTE-ERITELMÄÄN TEHTÄVÄÄ UNIONIN MUUTOSTA VARTEN

”RECAȘ”

PDO-RO-A0027-AM01

Hakemuksen jättöpäivä: 9.4.2019

1. Hakija ja oikeutettu etu

Vie Vin Recaș Timiș Professional Association (AVV Recaș)

2. Tuote-eritelmän kohta, jota / kohdat, joita muutos koskee

☐ Tuotteen nimi

☒ Rypäletuotteiden luokat

☒ Yhteys maantieteelliseen alkuperään

☐ Kaupan pitämisen rajoitukset

3. Muutoksen kuvaus ja perustelut

3.1 Uuden laatukuohuviiniluokan lisääminen

Kuvaus ja perustelut

Lisätään uusi laatukuohuviiniluokka.

Tuote-eritelmän I kohtaa sekä yhtenäisen asiakirjan 1.3 kohtaa on näin ollen muutettu.

Recașin alueella on viime vuosina seurattu kuohuviinin tuotantoa perusviineistä laatukuohuviinin tuottamiseksi alueella kasvatetuista rypäleistä. Komiteat, jotka vastaavat alkuperämerkinnällä suojattujen viinien laatusertifioinneista, ovat toteuttaneet lukuisia arviointeja, joissa on otettu huomioon, että tällä alueella tuotettujen perusviinien tuotannolla on ominaisuuksia, jotka vastaavat tällä alueella Recașin alueelta peräisin olevista rypäleistä tuotettujen hiilihapottomien viinien ominaisuuksia ja että niillä on alueelle ominaisia laatuominaisuuksia.

Kun laatukuohuviinien perinteinen tuotantomenetelmä otettiin kansallisesti käyttöön, näitä viinejä tuotettiin Recașin alueella vain satunnaisesti. Koska Recașin alueella ei aiemmin ollut kasvatettu laatukuohuviinien valmistuksessa käytettyjä rypälelajikkeita, niitä alettiin istuttaa vasta tuolloin, ja ensimmäinen arviointi perusviinin sertifioimiseksi laatukuohuviinin valmistusta varten toteutettiin vasta vuoden 2011 sadonkorjuun jälkeen.

Tätä seurasi viininvalmistamojen teknistäminen nykyaikaisin laittein tällaisen tuotteen valmistamiseksi. Koska laatukuohuviineille oli markkinoilla kysyntää, sitä tuotetaan nyt perinteisin menetelmin.

Seuranta-ajanjakson aikana Recaș-alkuperänimityksen maantieteellisellä alueella kasvatetuista rypäleistä valmistetuista perusviineistä tuotetut kuohuviinit ovat voittaneet palkintoja kansallisissa ja kansainvälisissä kilpailuissa (Concours Mondial Bruxelles 2012, 2013 ja 2014, Silver Medal for Bendis Brut Rose 2011, Bendis 2012 ja Bendis Brut Rose 2013; Effervescens du Monde 2013, France, Medaille d’Argent, for Bendis Brut 2012 ja Wine Tasting Competition International Summer Wines 2012, Mainz, Saksa, Bendis 2011, annettu kolme tähteä), mikä on vahvistanut niiden laadun ja korostanut tarvetta lisätä ne eritelmään.

Ominaisuuksiltaan hedelmäisten ja erityisesti hapokkaiden ja raikkaiden uusien laatukuohuviiniluokkien lisääminen suojattuun Recaș-alkuperänimikkeeseen mahdollistaa Recașin alueen maaperään ja ilmastoon liittyvän potentiaalin täysimääräisen hyödyntämisen. Se myös kiinnittää kuluttajien huomion niiden hyviin ominaisuuksiin, jotka ovat peräisin Recașin maantieteelliseltä alueelta saaduista raaka-aineista, sillä alueen erityiset ilmasto-olosuhteet poikkeavat Romanian muista viininviljelyalueista.

Viiniä valmistetaan muun muassa Fetească Regală-, Mustoasă de Măderat- ja Chardonnay-rypäleistä. Laatukuohuviinien valmistuksessa käytettävät lajikkeet ovat Pinot Gris, Traminer Roz, Pinot Noir, Burgund Mare, Cadarcă, Syrah ja Fetească Neagră.

3.2 Uuden viiniluokan (laatukuohuviini) analyyttisten ominaisuuksien lisääminen

Kuvaus ja perustelut

Eritelmää täydennetään sisällyttämällä siihen laatukuohuviinien analyyttiset ominaisuudet näiden parametrien kuvaamiseksi lisätyn luokan osalta.

Tämän vuoksi eritelmän kohtaa XI a sekä yhtenäisen asiakirjan kohtaa 1.4 on muutettu.

3.3 Uuden viiniluokan (laatukuohuviini) aistinvaraisten ominaisuuksien osoittaminen

Kuvaus ja perustelut

Laatukuohuviiniluokan lisäämisen jälkeen on lisätty laatukuohuviinien aistinvaraiset ominaisuudet (ulkonäön, aromin ja maun osalta), sillä ne on kuvattava, kun lisätään uusi viiniluokka.

Tämän vuoksi eritelmän kohtaa XI b sekä yhtenäisen asiakirjan kohtaa 1.4 on muutettu.

3.4 Viinituotosten muuttaminen nostamalla enimmäistuotostasoa

Kuvaus ja perustelut

Viininviljelyn tuottavuutta on lisätty alueella viljeltäväksi sallittujen lajikkeiden osalta, joista valmistetaan hiilihapottomia viinejä ja laatukuohuviinejä, tuotantokäytäntöjen mukauttamiseksi, jotta laatukuohuviinien tuotanto on mahdollista.

Tämän vuoksi eritelmän kohtia V ja VI sekä yhtenäisen asiakirjan kohtaa 1.5.2 on muutettu.

Muutos on seurausta alueen viiniviljelmien istutustiheyden muutoksesta. Tiheyttä on ajan myötä lisätty uudelleenistuttamis- ja rakenneuudistusohjelmien vuoksi. Yksi syy on ollut myös mekanisoimisprosessiin liittyvät työt.

Recaș SAN-viinien tuotannossa rajatulla alueella viiniviljelmillä käytetty tiheys oli alhaisempi hehtaaria kohden (2 222–2 778 kasvia/hehtaari), ja vanhojen kloonien tuotos ja laatu olivat alhaisemmat. Vuodesta 2007 lähtien monilla alueen viiniviljelmillä on istutettu tiheämpään täysin mekaanisen toiminnan mahdollistamiseksi. Samalla on valittu myös riittävän elinvoimaisia lajikkeita, jotka takaavat suuremman rypäletuoton ja joiden avulla pidetään yllä suojattua alkuperänimitystä vastaavaa laatutasoa.

Tuotoksen lisääntymisen tukemiseksi keskimääräistä tuotosta seurattiin Recașin alueella erillisten viiden ja kolmen peräkkäisen vuoden jaksoissa viljelyyn hyväksyttyjen lajikkeiden erityisominaisuuksien mukaan. Näin pyrittiin määrittämään täsmällisesti asianmukainen tuottavuuden enimmäistaso Recaș SAN-viinien laadun takaamiseksi.

Tavallisesti istutetut lajikkeet ovat alkuperäislajikkeita, mutta myös paljon tavanomaisia lajikkeita arvokkaampia klooneja on käytetty, koska uudistetun teknologian avulla tuotettujen viinien potentiaali on aiempaa parempi.

Erityisesti lajikkeilla Mustoasă de Măderat, Syrah ja Alicante Bouschet on suurempi tuotos, koska tertut ja rypäleiden mehupitoisuus ovat suurempia.

3.5 Lisäykset uuden viiniluokan (laatukuohuviini) tuottamisessa käytettyihin erityiskäytäntöihin

Kuvaus ja perustelut

Eritelmää täydennetään sisällyttämällä uuden laatukuohuviiniluokan viinien tuottamisessa käytetyt erityiskäytännöt, koska uusi tuoteluokka on lisätty.

Eritelmän kohtaa IX sekä yhtenäisen asiakirjan kohtaa 1.5.1 on muutettu.

3.6 Hiljattain lisätyn viiniluokan (laatukuohuviini) tuotannossa käytettyä erityistä teknologiaa koskevien joidenkin vapaaehtoisten merkintöjen lisääminen merkintöihin

Kuvaus ja perustelut

Eritelmää (merkintöjä koskevat ehdot) on täydennetty uuden viiniluokan (laatukuohuviini) osalta ottamalla käyttöön vapaaehtoinen tämän viiniluokan tuotannossa käytettyä erityistä teknologiaa koskeva merkintä, koska tällä on vaikutusta siihen, millaiseksi kuluttajat mieltävät Recașin kuohuviinin, kun viitataan suojatun alkuperänimityksen maineeseen.

Eritelmän kohtaa XII sekä yhtenäisen asiakirjan kohtaa 1.9 on muutettu tämän mukaisesti.

3.7 Hiilihapottomien viinien valmistuksessa hyväksyttävien uusien rypälelajikkeiden lisääminen

Kuvaus ja perustelut

Yleisimpien lajikkeiden luetteloon on lisätty hiilihapottomien viinien valmistuksessa hyväksyttäviä uusia rypälelajikkeita.

Tämän vuoksi eritelmän kohtaa IV sekä yhtenäisen asiakirjan kohtaa 1.7 on muutettu.

Muutos on tarpeen lajikkeiden aromaattisen potentiaalin hyödyntämiseksi, Recaș SAN-viinien maineen ylläpitämiseksi ja lajikkeiden monipuolistamiseksi sekä hiilihapottomien viinien että laatukuohuviinien osalta. Näitä lajikkeita viljellään viiniviljelmillä, joilla on toteutettu muuntamis- ja uudelleenjärjestelyohjelmia.

Uudet lajikkeet valittiin Romanian markkinoiden huolellisen analyysin jälkeen. Alun perin pienet alkuperäislajikkeiden erikoismarkkinat ovat alkaneet kehittyä ja laajentua, ja uudet lajikkeet ovat vähätanniinisempia ja entistä hedelmäisempiä. Lajikkeiden monipuolistaminen antaa mahdollisuuksia Recașin laatuviinien ja laatukuohuviinien entistä laajempaan valikoimaan aromien monivivahteisuutta, ilmeikkyyttä ja omaperäisyyttä sellaisina kuin nämä on yhdistetty tällä alueella ainakin vuodesta 1318 lähtien tuotettuun hiilihapottomaan viiniin.

Romanialaiset lajikkeet, kuten Fetească Albă, Tămâioasă Românească ja Negru de Drăgășani, ovat merkitseviä Recașin alueella, Viognier- ja Traminer roz -lajikkeet korostavat kukkaisen sekä vihreiden hedelmien ja luumarjojen (aprikoosi ja persikka) perusaromin monivivahteisuutta, joka on tyypillinen Recașin viineille, joten Alicante Bouschet -lajike palautettiin tehtäväänsä ensiluokkaisten punaviinien intensiivisen värin vahvistamiseksi. Cabernet Franc -lajike, josta saadaan hienoja ja monivivahteisia viinejä, lisättiin lajikevalikoimaan pyrittäessä edelleen korostamaan Romanian läntisen viininviljelyalueen parhaita erityisominaisuuksia.

3.8 Uuden viiniluokan (laatukuohuviini) tuottamisessa käytettyjä teknisiä käytäntöjä koskevat merkinnät

Kuvaus ja perustelut

Eritelmää täydennetään sisällyttämällä siihen uuden laatukuohuviiniluokan viinien tuottamisessa käytettyjä erityisiä teknologioita koskevat tiedot, koska uusi tuoteluokka on lisätty.

Tuote-eritelmän IX kohtaa on muutettu, mutta tämä ei vaikuta yhtenäiseen asiakirjaan.

3.9 Uuden viiniluokan (laatukuohuviini) yhteyden maantieteelliseen alueeseen merkitseminen

Kuvaus ja perustelut

Eritelmää täydennetään siten, että lainsäädännön mukainen yhteys maantieteelliseen alueeseen kuvataan riittävän yksityiskohtaisesti myös laatukuohuviiniluokan osalta. Näin varmistetaan, että uusi viiniluokka (laatukuohuviini) sisällytetään lainsäädännön mukaisesti.

Tämän vuoksi eritelmän kohtaa II sekä yhtenäisen asiakirjan kohtaa 1.8 on muutettu.

YHTENÄINEN ASIAKIRJA

1. Tuotteen nimi

RECAȘ

2. Maantieteellisen merkinnän tyyppi

SAN – Suojattu alkuperänimitys

3. Rypäletuotteiden luokat

1. Viini

5. Laatukuohuviini

4. Viini(e)n kuvaus

Analyyttiset ja aistinvaraiset ominaisuudet – valkoviinit

Muscat Ottonel: oljenkeltainen, vihertävän keltainen; luonteenomainen muskatin maku, pyöreys ja hieman samettinen vivahde.

Sauvignon: vihertävän keltainen, viiniköynnöksen kukan hienovarainen aromi, seljankukkaa; hedelmäinen ja miellyttävä maku, pitkä jälkimaku.

Pinot gris: sitruunankeltainen, ketokukkien tuoksu; täyteläinen, voimakas, luonteikas, aavistuksen mausteinen.

Feteasca regala: sitruunankeltainen, hienovarainen ja tuore ketokukkien aromi; hedelmäinen, pyöristynyt maku.

Riesling-lajikkeet (Riesling de Rhin, Riesling italian): vaaleankeltainen, vihertäviä vivahteita, hienovarainen ja miellyttävä kypsyvän rypäleen aromi; eloisa, hedelmäinen, persoonallinen, tasapainoinen ja miellyttävä jälkimaku.

Mustoasă de Măderat: vihertävän keltainen, läpikuultava, hedelmäinen, erityinen ja hienostunut vihreän omenan aromi, hienovarainen; riittävän hapokas, tasapainoinen.

Chardonnay: kullankeltainen, tunnusomainen akaasian aromi, hieman kypsyneenä tuoreen voin ja hunajan makua; täyteläinen, pyöreä, samettinen.

Fetească albă: oljenkeltainen, vihertävä, puoliksi auenneen viiniköynnöksen kukan tuoksu; harmoninen, kasvupaikalleen (alempana laaksossa) tyypillinen luonnollisen hieno hapokkuus.

Tămâioasă românească: kullankeltainen, vihertävä, erityinen mirhan ja suitsukkeen tuoksu, akaasian, lehmuksen ja hunajakakun vivahteita, joita esiintyy myös jälkimaussa.

Traminer roz: damaskonruusun terälehtien ja auenneiden lehmuksenkukkien erityinen aromi; täyteläinen maku.

Viognier: vihertävän keltainen, maaperän mineraalipitoisuutta ilmentävä; jasmiininkukkaisia vivahteita, aavistus kypsyvää aprikoosia; kevyesti mausteinen, hedelmäinen.

Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 11 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 18 Kokonaisrikkidioksidipitoisuus enintään (mg/litra) 250

Analyyttiset ja aistinvaraiset ominaisuudet – punaviinit

Cabernet Sauvignon: ikääntyessään purppuranpunaisesta tiilenpunaiseen, chilin, eukalyptuksen, tummien rusinoiden ja mustikan aromeja; yrttinen, hieno kiristävyys, tynnyrissä kypsyneen aromi, hienovaraisia vaniljan vivahteita.

Merlot: rubiininpunainen, luumun, mustaherukan ja vadelman aromeja, hieman kiristävä ja samettinen, ikääntyessä viehättävä bukee, jossa mintun ja kahvin vivahteita.

Pinot noir: ruskeanpunainen, kirsikan, vadelman ja mansikan aromeja; ikääntyessä rusinan, heinän ja mustapippurin aromeja.

Fetească neagră: granaatinpunainen, aavistus viherpippuria, ikääntyessä mustaherukan ja kuivatun luumun aromeja, kypsyessä harmonisempi, selkeä bukee.

Burgund mare: tummanpunainen, kypsien metsämarjojen aromi; punaherukkaa, karhunvatukkaa, mustikkaa, tasapainoinen, pitkäkestoinen, tasapainoisen kireät tanniinit.

Cadarcă: kypsien metsämarjojen aromi: herukkaa, karpaloa, karhunvadelmaa, samettinen, kuivemmissa oloissa tuotetuissa viineissä mausteneilikan makua.

Syrah: kirkkaanpunainen, pippurin aromia, mustaa kirsikkaa, hieman mausteinen, makean mausteinen jälkimaku.

Novac: voimakkaan rubiininpunainen, kypsyessään tiilenpunainen, mustikan bukee, mausteneilikan mausteinen aromi, tanniinit ovat muiden tekijöiden kanssa hyvin sopusoinnussa, hienon hapokas.

Negru de Drăgăşani: tummanpunainen, mustan kirsikan aromi, kypsää mustikkaa, kypsyessä samettinen maku, tanniinit ovat muiden tekijöiden kanssa hyvin sopusoinnussa, pitkä jälkimaku.

Alicante Bouschet: punamaltoinen ja -mehuinen lajike, runsaasti antosyaaneja, hyvin voimakkaanvärisiä neutraaleja viinejä.

Cabernet Franc: rubiininpunainen, ylikypsien metsämarjojen erityisiä aromeja, kasvimainen ja yrttinen, voimakas, Recașin SAN-alueelle ominainen.

Yleiset analyyttiset ominaisuudet Kokonaisalkoholipitoisuus enintään (til-%) 15 Todellinen alkoholipitoisuus vähintään (til-%) 11 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 20 Kokonaisrikkidioksidipitoisuus enintään (mg/litra) 200

Analyyttiset ja aistinvaraiset ominaisuudet – laatukuohuviinit

Laatukuohuviineille ominaista on niiden hienous, raikkaus, luonnollisuus, käymisaromit, joissa aavistus kukkia, hunajaa, hieman kuivunutta heinää, entsyymien hajotessa lämpimään leipään viittavia vivahteita.

— ulkonäkö: vihertävän keltaisesta vaaleankeltaiseen, vihertävän keltaisesta oljenkeltaiseen, valkoisen ja punaisen kuohuviinin kirkas, kestävä vaahto, roseekuohuviinin kirkas, hieno ja pitkäkestoinen vaahto.

— nenällä aistittavat ominaisuudet: tuore, hieno, monissa valkoviineissä kukkainen;

— maku: hapokas, hieno, elegantti, kukkainen, entsyymien hajotessa haistettava ja maistettava (pikkuleipää, paahdettua leipää).

Recaș SAN-laatukuohuviinien valmistukseen käytettäville rypälelajikkeille (Fetească regală, Mustoasă de Măderat, Chardonnay, Pinot gris, Traminer roz, Pinot noir, Burgund mare, Cadarcă, Syrah, Fetească neagră) on ominaista täyteläisyys, erityinen hienostuneisuus ja sen myötä voimakkuus ja täyteläisyys, erityisesti Chardonnay-lajikkeesta saatava hienostuneisuus, hedelmäisyys ja samettisuus, sekä kuohuviinien edellyttävä hapokkuus ja raikkaus (erityisesti Mustoasă de Măderat -lajike).

Laatukuohuviinin ylipaine on vähintään 3,5 baria 20 celsiusasteen lämpötilassa.

Yleiset analyyttiset ominaisuudet Kokonaisalkoholipitoisuus enintään (til-%) 12,5 Todellinen alkoholipitoisuus vähintään (til-%) 11 Vähimmäishappopitoisuus 3,5 g/l viinihappona ilmaistuna Haihtuvien happojen pitoisuus enintään (milliekvivalenttia/litra) 15 Kokonaisrikkidioksidipitoisuus enintään (mg/litra) 150

5. Viininvalmistusmenetelmät

a. Erityiset viininvalmistusmenetelmät

Laatukuohuviinin erityiset valmistusmenetelmät

Erityinen viininvalmistusmenetelmä

Laatukuohuviini valmistetaan jälkikäyttämällä autoklaaveissa tai pulloista valitusta tekniikasta riippuen.

Recașin laatukuohuviinin tuotannossa sekä laatukuohuviinin valmistukseen käytettävän perusviinin että lopputuotteen on oltava rajatulla alueella tuotettuja.

Recașin SAN-roseelaatukuohuviiniä valmistetaan ainoastaan mustista tai punaisista lajikkeista rypäleitä puristamalla. Tässä asiakirjassa käytettävien määritelmien mukaan roseeviiniksi voidaan katsoa myös Pinot Gris - ja Traminer Roz -lajikkeista tuotetut viinit, jos rypäleitä puristetaan riittävän pitkään värin irrottamiseksi näistä hennomman värisistä lajikkeista. Valkoviiniä voidaan valmistaa myös viiniyttämällä mustia tai punaisia rypäleitä.

b. Enimmäistuotokset

Cabernet Sauvignon, Cabernet Franc, Fetească neagră, Pinot noir

13 000 kg rypäleitä hehtaaria kohden

Chardonnay, Muscat Ottonel, Pinot gris, Riesling italian, Tămâioasă românească, Traminer roz

13 000 kg rypäleitä hehtaaria kohden

Cadarcă, Merlot, Riesling de Rhin, Sauvignon, Viognier, Negru de Drăgășani

14 000 kg rypäleitä hehtaaria kohden

Burgund mare, Fetească regală, Fetească albă, Novac

15 000 kg rypäleitä hehtaaria kohden

— lajikkeiden Mustoasă de Măderat, Syrah ja Alicante Bouschet tertun koon ja rypäleiden mehupitoisuuden mukaan saatava tuotos

16 000 kg rypäleitä hehtaaria kohden

Cabernet Sauvignon, Cabernet Franc, Fetească neagră, Pinot noir

97,5 hehtolitraa/ha

Chardonnay, Muscat Ottonel, Pinot gris, Riesling italian, Tămâioasă românească, Traminer roz

97,5 hehtolitraa/ha

Cadarcă, Merlot, Riesling de Rhin, Sauvignon, Viognier, Negru de Drăgășani

105 hehtolitraa/ha

Burgund mare, Fetească regală, Fetească albă, Novac

112,5 hehtolitraa/ha

— lajikkeiden Mustoasă de Măderat, Syrah ja Alicante Bouschet tertun koon ja rypäleiden mehupitoisuuden mukaan saatava tuotos

120 hehtolitraa/ha

6. Rajattu maantieteellinen alue

Suojatun alkuperänimityksen ”Recaș” viinien tuotannon rajattu alue kattaa seuraavat Timișin maakunnan paikkakunnat:

— Recașin kaupunki ja Izvinin, Herneacovan ja Petrovaselon kylät.

7. Rypälelajike/rypälelajikkeet

Alicante Bouschet N – Alicante Henri Bouschet

Burgund Mare R – Grosser burgunder, Grossburgunder, Blaufrankisch, Kekfrankos, Frankovka, Limberger

Cabernet Franc N

Cabernet Sauvignon N – Petit Vidure, Bourdeos tinto

Cadarcă R – Schwarzer Kadarka, Rubinroter Kadarka, Lugojană, Gâmză, Fekete budai

Chardonnay W – Gentil blanc, Pinot blanc Chardonnay

Fetească albă B – Păsărească albă, Poama fetei, Mädchentraube, Leanyka, Leanka

Fetească neagră N – Schwarze Mädchentraube, Poama fetei neagră, Păsărească neagră, Coada rândunicii

Fetească regală B – Königliche Mädchentraube, Königsast, Kiralyleanka, Dănășană, Galbenă de Ardeal

Merlot N – Bigney rouge

Muscat Ottonel B – Muscat Ottonel blanc

Mustoasă de Măderat B – Lampau, Lampor, Mustafer, Mustos Feher, Straftraube

Negru de Drăgăşani N

Novac N

Pinot Gris G – Affumé, Grau Burgunder, Grauburgunder, Grauer Mönch, Pinot cendré, Pinot Grigio, Ruländer

Pinot noir N – Blauer Spätburgunder, Burgund mic, Burgunder roter, Klăvner Morillon Noir

Pinot noir N – Spätburgunder, Pinot nero

Riesling de Rhin B – Weisser Riesling, White Riesling

Riesling Italian B – Olasz Riesling, Olaszriesling, Welschriesling

Sauvignon B – Sauvignon verde

Syrah N – Shiraz, Petit Syrah

Traminer Rose Rs – Rosetraminer, Savagnin Rose, Gewürztraminer

Tămâioasă românească W – Busuioacă de Moldova, Muscat blanc à petit grains

Tămâioasă românească B – Rumänische Weihrauchtraube, Tamianka

Viognier B – Bergeron, Barbin, Rebolot, Greffou, Picotin Blanc, Vionnier

Viognier B – Petit Vionnier, Viogne, Galopine, Vugava bijela

8. Yhteyden/yhteyksien kuvaus

Maantieteellisen alueen tiedot

Luontoon liittyvät tekijät

Banato-Crișanăn tasanko on Zarandin vuorien läntinen jatke, joka ulottuu Pannonian suuren tasangon reunaan. Biologiset erityispiirteet sekä ilmaston ja maaperän olosuhteet muodostavat kaksi erillistä aluetta: ylempi tasanko (kukkulat) sekä alempi tasanko.

Suojatun alkuperänimityksen ”Recaș” viinien tuotannon rajattu alue sijaitsee pääasiassa ylemmän tasangon kukkulaisella alueella, ja noin 18 prosenttia rajatusta alueesta sijaitsee ylempänä kukkuloiden juurilla. Tätä aluetta halkoo laaksojen verkko kukkulan juurien ja alemman tasangon välillä.

Auringon säteilyn kokonaismäärä (sekä suora säteily että hajasäteily) on arvoltaan keskimäärin 118 kcal/cm2, josta 100 kcal/cm2 saadaan lämpimien kuukausien aikana (huhti-syyskuu). Se takaa viiniköynnösten fotosynteettisten metabolisten kypsymisprosessien tarpeiden täyttymisen.

Aurinkoisia päiviä on 292, ja koska suurin osa mustista rypälelajikkeista tarvitsee paljon aurinkoa, alueen olosuhteet ovat suotuisat hyvin selväpiirteisten viinien tuotannolle.

Sademäärä luokitellaan sadannan sama-arvokäyrässä 608 millimetriin Recașin sääaseman ajanjaksolla 1949–1995 toteutettujen mittausten perusteella.

Joinakin vuosina syrah-/shiraz -rypäleet voivat tuottaa Australian Barossan laakson viinejä vastaavan laatutason yksinomaan kuuman ilman ja matalan ilmankosteuden yhdistelmän ansiosta.

Recașin kaupungin ja Petrovaselon kylän kukkuloiden juurien korkeus vaihtelee 135 metristä 180 metriin. Aluetta halkoo toisen viininviljelyalueen, Lipovan, kukkuloiden vesistöverkosto (Dealurile Lipovei). Hydrografisen verkon muodostamiin pinnanmuotoihin sisältyy jokien välisiä tasankoja ja mikrovajoamia, joita reunustavat jyrkät rinteet, sekä eri syvyisiä laaksoja, jotka ovat joko soisia tai ajoittain tulvamaata.

Rinteiden profiili on yleensä loiva ja pinnanmuodot sekoittuvat vain harvoin hyvin vanhojen ja jo stabilisoituneiden maanvyörymien vuoksi. Recaș-Izvinin pengerretyt kukkulat sijaitsevat Bega-joen penkereiden kannuksella Timiș-joen alemman tasangon myötäisesti. Alue muodostaa tasaisen pengerretyn tasanteen, jonka rajoilla ei ole tyypillisiä piirteitä.

Alueen arvo perustuu lohkareiseen maahan, jossa kasvatetaan Negru de Drăgăşani -lajiketta. Maaperän ominaisuudet vastaavat Ala-Karpaattien kukkuloiden ominaisuuksia, ja lajikkeen kehittivät romanialaiset viininviljelyn tutkijat.

Ihmiseen liittyvät tekijät

Maataloustekniset käytännöt, viiniköynnösten hoito ja Recaș SAN-laatukuohuviinien perusviinin tuotantoon tarkoitettujen rypäleiden teknisen sadonkorjuukypsyyden määrittely sekä viinitarhassa ja käsittelyn aikana aikaansaadut ominaisuudet tekevät viinistä erinomaista, persoonallista ja markkinoilla helposti tunnistettavaa, sekä merkintöjen että maun ja aromin perusteella.

Rypäleiden teknisen korjuukypsyyden määrittämiseksi noin 1 000 rypäleen otoksista mitataan massa, siementen kypsyysaste tarkistetaan ja kertyneen sokerin taso määritetään vastaavassa suhteessa hapokkuuteen. Korrelaatio vaikuttaa tasapainoiseen hapokkuuteen ja varmistaa sen, erityisesti tuoreiden ja kukkaisten viinien osalta.

Tuottajat valitsevat laatukuohuviiniin käytettävät lajikkeet huolella sadonkorjuu-/esikäsittelyvaiheessa tuodakseen esiin näiden lajikkeiden aromaattisen ilmeikkyyden, säilyttääkseen aromien tasapainon ja saadakseen aikaan hienon helmeilyn. Joillakin lajikkeilla (kuten Chardonnaylla) on paljon potentiaalia kehittyä aromaattisesti laatukuohuviininä, koska rypäleet korjataan tavallisesti varhain, minkä ansiosta aromit hahmottuvat hienovaraisesti ja vähemmän voimakkaasti. Näin säilytetään laatukuohuviinien keskitason hapokkuus ja erityisesti raikkaat aromit sekä tasapainoinen jälkimaku.

Yhteys rajattuun alueeseen

Tuotetta koskevat yksityiskohtaiset tiedot

Rautapitoiselta maaperältä peräisin olevissa viineissä on kirkkaan punainen väri, ne ovat hyvin hienostuneita ja huomattavan persoonallisia.

Viinit ovat yhteneväisiä ja niiden laatu paljastuu asteittain. Maussa viinin aromit vahvistuvat, ja suutuntuma on täyteläinen, vankka ja melko runsas.

Aluksi voimakkaan hedelmäinen viini kehittyy ajan myötä ja aromi vaihtelee punaviinin osalta pienistä metsämarjoista (metsämansikka ja vadelma) valkoviinin lehmuksen, akaasian ja seljankukan kukkaisiin vivahteisiin kattaen suuren määrän muita vivahteita, joita elävöittävät kylmän basaltin mineraaliset vaikutelmat yhdistyneenä miellyttävään hapokkuuteen. Yhdessä nämä muodostavat harmonisen kokonaisuuden ilman että aromit erottuisivat yksittäisinä komponentteina. Jälkimaku on ainutlaatuinen, hyvin kestävä ja monivivahteinen. Viiniä on hyvin vaikea verrata muihin viineihin.

Myös hiilihapottomat valkoviinit ovat eloisia ja täyteläisiä, kypsyessä niissä on aavistus viiniköynnöksen kukan ja seljankukan vivahdetta, hedelmän makua, vihreän omenan, tuoreen voin ja hunajan aromeja sekä tyypillinen luontainen hienostuneisuus, jota alhaalla laakson viininviljelyalueella sijaisevien viljelyalojen aikaansaama hapokkuus jatkaa. Jälkimaussa on aistittavissa akaasiaa, hunajakakkua ja lehmusta.

Punaviineissä on luumun, mustaherukan ja vadelman aromeja sekä hento kiristävyys, ja kypsyessä niiden bukee on houkutteleva yhtenäisine mintun ja kahvin vivahteineen. Kiristävät tanniinit ovat tasapainoisia, ja tynnyrikypsytyksessä muodostuu vaniljaisia vivahteita.

Romanialaiset lajikkeet, kuten Fetească Albă, Tămâioasă Românească ja Negru de Drăgășani, ovat hallitsevia Recașin alueella, Viognier- ja Traminer roz -lajikkeet korostavat perusaromin monivivahteisuutta, joka on tyypillinen Recașin viineille, ja Alicante Bouschet -lajike palautettiin tehtäväänsä ensiluokkaisten punaviinien intensiivisen värin vahvistamiseksi. Cabernet Franc -lajike, josta saadaan hienoja, elegantteja ja monipuolisia viinejä, tuo luonnollisesti myös esiin läntisen Recașin tuotantoalueen tyypillisiä piirteitä.

Recașin alueen laatukuohuviinit poikkeavat samoista lajikkeista muilla maantieteellisillä alueilla valmistetuista laatukuohuviineistä juuri sen vuoksi, että kuohuviinin perusviinit saadaan Recașin alueella kasvatetuista rypäleistä, jotka on korjattu teknisesti kypsinä. Recașin maantieteellisen alueen viini-ilmasto ja paikalliset ihmisen toimintaan liittyvät tekijät vaikuttavat kaikkiin sieltä saatavien rypäleiden ominaisuuksiin. Maataloustekniset käytännöt, viiniköynnösten hoito ja Recaș SAN-laatukuohuviinien perusviinin tuotantoon tarkoitettujen rypäleiden teknisen sadonkorjuukypsyyden määrittely sekä viinitarhassa ja käsittelyn aikana aikaansaadut ominaisuudet tekevät viinistä erinomaista, persoonallista ja markkinoilla helposti tunnistettavaa, sekä merkintöjen että maun ja aromin perusteella.

Syy- ja seuraussuhteet

Alueelle on ominaista kosteuden advektoituminen lounaassa sekä luoteesta saapuva tuuli ja sen vastatuulet, jotka ovat hieman voimakkaampia kuin muualla maassa. Niiden vuoksi pilviä muodostuu nopeasti, kun säärintamat tuovat mukanaan sateita Keski-Euroopasta. Pitkät ja lämpimät syksyt edistävät antosyaniinien muodostumista Syrah-/Shiraz, Negru de Drăgășani ja Cabernet Franc -lajikkeiden rypäleiden kuoressa.

Recașin alueen topografia käsittää leveitä laaksoja, joissa aamut ovat heinäkuussa sumuisia laajan lämpötilavaihtelun lisäksi. Alarinteiden maaperän syvyys ja rakenne vaikuttavat erityisesti sadon määrään. Viiniköynnös pyrkii kasvattamaan juuristoaan ja jatkamaan juurten aktiivista kasvukautta, mikä haittaa sokerien kertymistä rypäleisiin. Korkeiden päivälämpötilojen ja viileiden yölämpötilojen vaihtelu vaikuttaa rypäleiden solunesteiden koostumukseen, madaltaa pH-arvoa ja lisää näin hapokkuutta.

Kypsymisvaiheen ensimmäisessä osassa (heinäkuun kymmenen viimeistä päivää) korkea lämpötila ja sateet ovat ratkaisevassa asemassa laatukuohuviiniin soveltuvan sadon hapokkuuden, pH:n, aromien ja sokerien suhteen saavuttamisessa.

Savi- ja kalkkikivipohjainen maaperä pidättää vettä paljon paremmin kuin läpäisevä hiekkamaa. Recașin alueen syvä maaperä auttaa rypäleitä keräämään haihtuvia aineita, jotka luovat suojatun alkuperänimityksen laatukuohuviineissä käytetyn perusviinin aromien monivivahteisuuden. Tällainen maaperä myös lämpenee hitaammin, jolloin rypäleet kypsyvät paljon hitaammin. Näin ollen ajanjakso, jonka aikana ne voidaan korjata laatukuohuviinejä varten, on pidempi kuin muilla viininviljelyalueilla.

Suurta satoa varten suunnitellut lajikkeet karsitaan huolellisesti hedelmien kasvattamiseksi ja kasvustoa hallitaan, jotta laatukuohuviinituotannon edellyttämät parametrit täyttävä sadonkorjuu on mahdollinen.

Recașin alueen SAN-laatukuohuviinien raaka-aineeksi käytettävien rypäleiden viljelyalue on kukkulaista, ja sitä halkovat laaksot. Näiden kukkuloita halkovien laaksojen leveys vaihtelee kymmenistä metreistä 450 metriin, ja ne avautuvat tavallisesti koilliseen tai lounaaseen, joten auringolle altistuminen on sopivaa, koska rinteet ovat hyvin kevyesti kaltevia. Ajan myötä laaksoista on kehittynyt järjestelmä, jonka kautta tulvavedet poistuvat rankkasateiden ja lumen sulamisen jälkeen. Näiden luonnon kanavien, joissa uomaeroosiota on kohtuullisesti tai ei lainkaan, tiheys lisää osaltaan metamorfisten kivien moninaisuuden kanssa alueelle ominaisen maiseman mikroreliefin monimuotoisuutta suojatun alkuperänimityksen ”Recaș” viinien tuotantoon rajatulla alueella.

Näissä olosuhteissa rypäleiden kasvu ja kypsyminen tapahtuu laatukuohuviinien tuotantoon tarvittavien perusviinien edellyttämän keskitason (ja toisinaan korkean) hapokkuuden kehittymiselle suotuisissa ilma- ja kosteusoloissa. Valkoiset lajikkeet Tămâioasa Românească, Traminer Roz ja Viognier soveltuvat erinomaisesti laaksojen alarinteiden viileisiin aamuihin, joihin yhdistyy hapokkuuden, sokerien ja aromaattisten yhdisteiden erinomaista tasapainoa edistävää sumua.

Laatukuohuviinien aikaansaamiseksi monet alkuperänimityksen ”Recaș” alueen viininviljelijät korjaavat rypäleet illalla teknisen käsittelyn keston lyhentämiseksi. Näin estetään korjattujen rypäleiden massan jäähtyminen. Tämän jälkeen puristemassa ja -mehu käsitellään kevyesti ja nopeasti, jotta fermentaation edellyttämät ravinteet eivät vähene. Jotkin tuottajat käyttävät varastointiin erityisiä kellareita. Kellarit on rakennettu vuosia sitten, mutta niitä on huollettu ja ne on saatettu optimaaliselle toimintatasolle. Ne takaavat optimaalisen varastoinnin, jotta viinit säilyttävät pidempään raikkautensa (jota kehittyy erityisesti valkoisiin kuohuviineihin), mutta niissä myös jatketaan valmistusta (kellareissa on laatukuohuviinin valmistuksessa käytettäviä tanssituspöytiä).

Viiniköynnösten rakennetta hoidetaan myös ympäristötoimenpiteillä ja -töillä (yksi tai kaksi Guyot-leikkausta tai Guyot-Poussard -leikkaus riippuen palstan sijainnista rinteellä ja lajikkeelle ominaisesta hedelmän muodostumisesta, viini leikataan keskikorkeaksi osittain tai täysin mekaanisesti, versot poistetaan varresta, jotta rivien väliset rikkakasvit voidaan niittää, maaperää muokataan tietyntyyppisellä haralla, steriilit versot poistetaan sadon kasvun ja kypsymisen edistämiseksi (esimerkiksi Chardonnayn osalta) ja versot typistetään ennen kukintaa suuremman hedelmänmuodostuksen ja tertun keskimääräisen massan kasvun edistämiseksi sekä suuremman sadon saamiseksi pinta-alayksiköltä erityisesti Fetească Regală, Pinot Noir ja Muscat Ottonel -lajikkeiden osalta.

9. Erityiset lisäedellytykset (pakkaaminen, merkinnät, muut vaatimukset)

Kaupan pitämistä koskevat edellytykset

Oikeudellinen kehys:

kansallisessa lainsäädännössä

Lisäedellytyksen tyyppi:

Merkintöjä koskevat lisämääräykset

Edellytyksen kuvaus:

Eritelmää (merkintöjä koskevat ehdot) on täydennetty uuden viiniluokan (laatukuohuviini) osalta ottamalla käyttöön vapaaehtoinen tämän viiniluokan tuotannossa käytettyä erityistä teknologiaa koskeva merkintä, koska tällä on vaikutusta siihen, millaiseksi kuluttajat mieltävät Recașin kuohuviinin, kun viitataan suojatun alkuperänimityksen maineeseen.

Linkki eritelmään

http://onvpv.ro/sites/default/files/caiet_de_sarcini_doc_recas_cf_notific_2068_17.09.2019_la_cererea_1351_16.06.2017_cf_notific_798_21.04.2020_no_track_changes.pdf

(1) EUVL L 347, 20.12.2013, s. 671.